291.03 REGOLAMENTI DWAR IN-NOTIFIKA TA’ AVVIŻ BIL-POSTA L-AVVIŻ LEGALI 350 ta’ l-2004, kif emendat bl-Avviż Legali 51 ta’ l-2005. L-AVVIŻ LEGALI 350 ta’ l-2004, kif emendat bl-Avviż Legali 51 ta’ l-2005. 1. It-titolu ta’ dawn ir-regolamenti hu Regolamenti dwar in-Notifika ta’ Avviż bil-Posta. Tifsir. 2. F’dawn ir-regolamenti, sakemm ir-rabta tal-kliem ma tkunx teħtieġ xort’oħra- " l-Att prinċipali " tfisser l-Att prinċipali dwar il-Kummissarji għall-Ġustizzja; Kap. 291. Kap. 291. "reat skedat" tfisser reat imsemmi bħala reat s kedat taħt l-Att prinċipali; " uffiċjal awtorizzat " tfisser Uffiċjal tal-Pulizija, u kull uffiċjal ieħor, awtorità jew persuna li tkun responsabbli għall-infurzar ta’ kull liġi bħal dik imsemmija fl-artikolu 14(2) ta’ l-Att prinċipali. 3. Notifika ta’ avviż. Emendat: A.L.51 ta’ l-2005. (1) L-avviż imsemmi fl-artikolu 14(2) ta’ l-Att prinċipali għandu jingħata bl-idejn lil min ikun suspettat li għamel reat skedat filwaqt li dik il-persuna tinkixef qegħda tagħmel dak l-att jew ommissjoni li jagħti lok għal suspett. (2) Meta- (a) għal xi raġuni minn dawk stipulati fis-sub regolament (3) ma tkunx ħaġa prattika li l-avviż jingħata lill-persuna kif hawn qabel imsemmi jew li l-avviż jitwaħħal skond ma hemm provdut fl-artikolu 14(2) ta’ l-Att prinċipali; jew (b) il-persuna tinqaba d qegħda tagħmel l-att jew l-ommissjoni li tagħti lok għal suspett fuq xifilmat jew fotografija miġbuda permezz ta’ closecircuittelevision, l-uffiċjal awtorizzat għandu jiżgura li fi żmien jumejn mill-ġurnata meta l-persuna tkun inqabdet qegħda tagħmel l-att jew l-ommissjoni li tagħti lok għal suspett, l-avviż għandu jintbagħat bil-posta lil dik il-persuna. (3) Ir-raġunijiet imsemmija fis-sub regolament (2) huma dawn li ġejjin: (a) minħabba f’sewqan b’veloċità eċċessiva, sewqan perikoluż jew għal kull raġuni serja oħra; (b) meta fl-eżerċizzju ta’ dmirijiet u taħt l-artikolu 14(2) ta’ l-Att prinċipali l-uffiċjal awtorizzat jiġi mhedded, aggredit jew insultat jew inkella jiġi xort’oħra konfrontat b’imġieba ostili. (4) L-avviż imsemmi fis-sub regolament (2) għandu, minbarra l-informazzjoni meħtieġa bl-artikolu 14(2) ta’ l-Att prinċipali, jinkludi kull fatt li wassal lill-uffiċjal awtorizzat biex joħroġ l-avviż, kif ukoll ir-raġunijiet għaliex l-avviż ma jkunx ġie notifikat filwaqt li l-persuna tkun instabet qegħda tagħmel l-att jew l-ommissjoni li jagħti lok għal suspett. (5) Meta l-proċeduri hekk stabbiliti f’dan ir-regolament ma jiġux osservati, l-avviż maħruġ huwa nullipsojure. 4. Prova biżżejjed tan-notifika ta’ l-avviż. Għal kull għanu fini tal-liġi tkun prova biżżejjed li l-avviż ikun intbagħat bil-posta lill-persuna jekk l-uffiċjal awtorizzat jikkonferma bil-ġurament li l-avviż ikun fil-fatt hekk ġie impustat. 5. Applikabilità ta’ disposizzjonijiet. Id-disposizzjonijiet ta’ l-artikolu 14 ta’ l-Att prinċipali għandhom muta tis mutandis ikunu japplikaw għall-avviż li jintbagħat bil-posta konformement mar-regolament 3(2) bħal ma japplikaw għall-avviż mogħti bl-idejn jew imwaħħal skond ma hemm fl-artikolu 14 ta’ l-Att prinċipali.